google/wiki40b huggingface dataset:
Melwood

Melwood i West Derby i Liverpool er treningsområdet til Liverpool FC.
Det ligger i West Derby-området av Liverpool, og har vært Liverpools hjemsted siden midten av 1950-årene, området tilhørte før dette St Francis Xavier, en lokal skole i området. Den ble på den tiden brukt av skolen til og sparke fotball på av skoleguttene, den ble oppkalt etter Fader Melling og Fader Woodlock som hjalp skoleguttene å sparke fotball. I 1959 var banen i elendig stand, men Bill Shankly gjorde den om til et førsteklasses treningsfelt. Da introduserte han såkalte «Five-a-side» kamper, «Pass and Move» og «gjør det enkelt» filosofien.
I januar 2001 ble Millenium Pavilion bygd der, med alle slags moderne fasiliteter med pressesenter og avslappingsomeråder for spillerne.
Pottemaker

En pottemaker eller keramiker er en håndverker som lager gjenstander i leire. Pottemakerfaget er et av verdens eldste håndverk.

Historie

Det er funnet brente leirformer i Lilleasia som er laget ca. 6.500 år f.Kr. Dette er den eldste kjente keramikken. I Kina ble det utviklet forskjellige former for glasur på steingods som ble brent i store vedovner ca. 500 f.Kr. Kineserne videreutviklet dette til teknikker for fremstilling av porselen.
I Norge har keramikk blitt brukt siden yngre steinalder. I folkevandringstiden var det svært mange dyktige pottemakere i Norge. Fra rundt år 400-550 e.Kr. virker det å ha eksistert flere håndverksmiljø som laget keramikk, spesielt på Sørlandet og Vestlandet. På midten av 500-tallet tok imidlertid produksjonen slutt, uten at arkeologer har funnet ut hvorfor.

I dag

I Norge er i dag utdannelsen til dette yrket innen utdanningsprogrammet Design og håndverk, og heter keramikerfaget. Utdanningen innebærer ett års skolegang og tre år i lære i bedrift. Første skoleåret er Vg1 Design og håndverk. Utdanningen fører frem til svennebrev og mesterbrev som keramiker.
Landsforbundet for næringsdrivende keramikere heter nå Norske Keramikere (tidligere Landsforbundet for Pottemakere).
Kenji Bravo

2017

Bravo kom på tredjeplass i kadettklassen og 14.-plass i juniorklassen i USAs Junior Olympics i 2017. Han vant ett av stevnene i europacupen i fekting (U17), og to av stevnene i nordamerikansk cup (U17). Hans beste plassering i verdenscupen for junior var tredjeplass i Havanna. I Panamerikansk mesterskap i fekting for junior 2017 deltok han i kadettklassen (U17), der han kom på andreplass.

2018

Han vant kadettklassen under Junior-VM i fekting 2018, og han fikk bronse i lagkonkurransen i juniorklassen. I Panamerikansk mesterskap i fekting for junior 2018 deltok han i juniorklassen, og vant der sin første individuelle internasjonale gullmedalje i juniorklassen. USA vant også lagkonkurransen i denne klassen.
I Sommer-OL for ungdom 2018 fikk han sølv individuelt, etter at han tapte finalen 7-15 for Armand Spichiger fra Frankrike.
Eulophidae

Utseende

Små, mørke snylteveps, gjerne metallfargede. De kan kjennes på at føttene (tarsene) er fire-leddete (fem-leddete i andre Chalcidoidea) og at sporen på fram-leggen (protibia) er kort og rett (lang og krum hos de fleste andre Chalcidoidea). Antennene består av 10 eller færre ledd, de er knebøyde og de 2-4 første leddene danner et "skaft" (funiculus). Hodet er kort og bredt, med tre punktøyne (ocelli) i pannen. Antennene er forholdsvis korte, ofte litt kølleformede. Kroppen er oftest forholdsvis bred, men kan også være lang og smal. Den er markert innskåret mellom for- og bakkroppen. Beina er spinkle, oftest lyse på farge. Vingene er avrundede, vanligvis med korte hårfrynser langs ytter- og bakkantene. Forvingen har en åre (costa) langs framkanten ut til litt utenfor midten, denne ender i et kort vingemerke, ellers ingen årer.

Levevis

De aller fleste av eulophidene er parasitoider, men det finnes noen få arter som har larver som utvikler seg på planter. Gruppen utnytter de fleste landlevende leddyr-grupper, blant annet er de en av bare to årevinge-grupper som snylter på trips (Thysanoptera). Det finnes også en art som lever i ferskvann, som parasitoid på biller i familien Psephenidae. Eulophidene angriper alle livsstadier, både egg, larver, pupper og voksne insekter. De fleste artene parasiterer larver som lever skjult, særlig blad-minerende sommerfugler, tovinger og årevinger. Det er også noen som utvikler seg på galledannende midd og rundormer. Noen larver bør klassifiseres som rovdyr og ikke parasitoider, for de kryper rundt og dreper mange byttedyr i løpet av larvetiden.
Paracompsa

Utseende

Middelsstore (ca. 15 millimeter), slanke, blanke, mørkt rødbrune trebukker med lyse tegninger på dekkvingene (to tverrbånd, gjerne avbrutt i midten). Antennene er lengre enn kroppen. Pronotum er lengre enn bredt, litt tønneformet. Dekkvingene er jevnbrede, bakerst med en tann, beina nokså korte med litt klubbeformede lår.

Utbredelse

Artene er kjent fra Colombia, Venezuela, Brasil og Bolivia.
Nordre Salten

Nordre Salten var en valgkrets i Nordlands amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Salten valgte således én representant og én personlig vararepresentant.
Valgkretsen Nordre Salten bestod av herredene Lødingen, Sørfolden, Nordfolden, Kjerringø/Kjerringøy, Steigen, Leiranger, Hammerø/Hammerøy/Hamarøy, Tysfjorden, Ankenes, Tjelsund fra 1909 og Evenes med rundt 26 000 innbyggere og 11 000 stemmeberettigede etter innføringen av kvinnelig stemmerett.
Mutual Defense Assistance Program

Mutual Defense Assistance Program var et amerikansk konsept som gikk ut på å begrense sovjetisk ekspansjon ved å gi vennligsinnede land våpen og annet forsvarsmateriell, samt opplæring i bruk av disse. Programmet ble initiert av en lov, Mutual Defense Assistance Act, som ble signert av daværende president Harry S. Truman den 6. oktober 1949. Dette var den første globale amerikanske militære assistanse-lovgivning som ble signert under den kalde krigen. Programmet endret i 1961 navn til Military Assistance Program.
Loven var en del av den amerikanske strategien under den kalde krigen for å unngå spredningen av kommunismen. Loven hadde som formål å tilby assistanse til alle land som var alliert med USA og som kunne tenkes å bli angrepet av Sovjetunionen eller en av landene som var alliert med Sovjet. Loven fastslo også at USA skulle boikotte og nekte økonomisk bistand til alle land som hadde noe med Sovjetunionen eller deres allierte å gjøre.
Programmet var en hovedbestanddel i den amerikanske våpenhjelpen til Europa, inkludert Norge, etter den andre verdenskrig. I perioden fra 50-tallet til utpå 70-tallet mottok Norge bl.a. 7 763 strids- og transportkjøretøyer, 479 artilleriskyts, 171 068 geværer, 100 000 tonn ammunisjon og 624 fly og helikoptre. Avtalen ble terminert 27. september 1996.
Gudalur

Oversyn

Gudalur ligger i en pittoresk grønn oase mellem Mysore og Ooty. Den er inngangsporten til tre stater, Tamil Nadu, Kerala og Karnataka, og ligger like langt både fra Kerala som Karnataka. Vi vet ikke hvor navnet kommer fra, men det hevdes at det kommer fra «Koodal», (på tamilsk «Ooru» landsby) og «Goodal+uru» som betyr et mystisk sted. Da byen ligger 50 km. fra noen andre større byer: Ooty, Sulthan Bathery, Gundalpet og Nilambur er det lett forståelig at byen sees på som et møtested.
Teplantasjer preger hele regionen og økonomien er i det store og hele avhengig av te-industrien, men stedet har en rik flora og fauna med en variasjon av vekster, også typiske lavandsvekster som ris og kokospalmer vokser her. Området ble til om en følge av britenes utforskning av te-dyrking i tiden før Indias selvstendighet. Flere store selskaper eide og drev teplantasjer i regionen. Fra 1960-tallet og fremover flyttet nye foretaksomme  te-dyrkere fra Kerala inn i regionen og senere, mot slutten på 1970-tallet, ga også regjeringen i Tamil Nadu asyl til  et stort antall flyktninger fra Sri Lanka. Dette forandret I stor grad regiones demografi.
Gudalur er den eneste kommune som har fått en lov godkjent av Tamil Nadus regjering inn i Indias grunnlov  
Senere ble kommunen Gudalur oppdelt i to kommuner, Gudalur og Pandalur. Pandalur kommune består for det meste av landsbyene Nelliyalam, Cherangode og Nelliyalam Ratti. Nelliyalam er en liten landsby med et fort.

Demografi

Etter folketellingen i India 2011 hadde Gudalur 49 535 innbyggere, 1 032 kvinner for 1 000 menn, langt over landets gjennomsnitt på 929. Av disse var 5 359 under seks år, 2 719 gutter og 2 640 piker. De kasteløse utgjorde 27,66 %, mot 3,65 % i hele India. Leskyndigheten var 79,48 %, sammenlignet med 72,99 % i hele India. Byen hadde 12 101 husholdninger. Det var tilsammen 18 807 arbeidere, som omfattet 551 landarbeidere, 1 759 bønder. I hjemmeindustrien arbeidet det 206, og 14 488 hadde andre yrker. Det var 1 803 ufaglærte arbeidere, 90 ufaglærte bønder, 278 ufaglærte landarbeidere, 119 ufaglærte i hjemmeindustri og 1 316 andre ufaglærte. i samme folketelling hadde Gudalur 59,83 % hinduer, 26,01 % muslimer, 14,1 % kristne, 0,01 % siker, 0,05 % andre religioner og 0,01 % ateister eller svarte ikke på spørsmålet.

Attraksjoner

Gudalur har flere attraksjoner å by på, den mest besøkte er Mudumalai nasjonalpark med mange utrydningstruede dyrearter.
Argusinnsamlingen

Argusinnsamlingen var en årlig juleinnsamling (1916–86) til trengende som ikke mottok annen støtte («pauvres honteux») drevet av Aftenposten. Midlene ble skaffet til veie blant annet ved lotteri, Arguslotteriet, hvor premiene var satt opp blant avisens største annononsører, (den gjeveste, en pelskåpe fra Sindre Hesstvedt)
Fremmedgjøring

Begrepsavklaring

På norsk brukes betegnelsen "fremmedgjøring" oftest synonymt med engelsk "alienation" som først og fremst handler om en følelse av avstand til samfunnet og til medmennesker, en tilstand gjerne ledsaget av lede, angst eller depresjon. Et beslektet begrep er anomi. Dette ordet ble innført av Durkheim for å betegne en tilstand av normløshet, grunnet at man ikke opplever omgivelsenes normer som meningsfulle eller riktige. I begge tilfeller er et av kjennetegnene på fremmedgjøring en manglende følelse av identitet.
Når det gjelder forklaring av årsakene til fremmedgjøring og beskrivelse av den fremmedgjortes tilstand, kan vi grovt dele inn i to retninger: materialistiske forklaringer og esoteriske forklaringer. Blant de materialistiske forklaringene er den marxistiske teorien den mest betydningsfulle. Til de esoteriske forklaringene har kanskje eksistensialismen gitt det  mest analytiske bidraget

Esoteriske forklaringer

I motsetning til de materialistiske forklaringene, som tar utgangspunkt i forhold i samfunnet, fokuserer de esoteriske forklaringene på individet og dets indre liv. Utgangspunktet for individets følelse av fremmedgjorthet kan være religiøst, etisk eller estetisk. I eldre kristen litteratur var fremmedgjøring ensbetydende med å vende ryggen til Gud. Slik ble ordet "Entfremdung" brukt av Martin Luther, og det var ut fra denne betydningen Feuerbach videreutviklet begrepet. Selv om man kan finne liknende beskrivelser av fremmedgjorthet i romantikken, f.eks hos Novalis og Hölderlin, er det den eksistensialiske tradisjonen som har gitt den mest sammenhengende og utdypende forklaring. Denne tradisjonen tar utgangspunkt i Kierkegaards filosofi. En forklaring som mer nærmer seg den materialistiske ble gitt av Jean Jacques Rousseau, idet han beskrev menneskets fremmedgjøring fra naturtilstanden.

Fremmedgjøring i skjønnlitteraturen

I skjønnlitteraturen er det stort sett de esoteriske beskrivelser og forklaringer som råder, fra romantikken og til det 20. århundres forfattere som Kafka, Hesse, Camus og Hemingway. Ett unntak kan gjøres for Jean-Paul Sartre, idet han, selv om han regnes for en av de betydeligste eksistensialistiske filosofene, samtidig var opptatt av å gi en marxistisk forklaring på fremmedgjøringen i det moderne samfunn. Grovt sett kan si at fremmedgjøring er et typisk tema for modernistisk litteratur, idet postmodernismen ikke anerkjenner «meningen med livet» som et meningsfullt tema.
Kommamøll

Utseende

Små (vingespenn 6 – 28 mm), forholdsvis slankbygde sommerfugler. Artene i Orthoteliinae er gjerne ensfarget brunlige, mens Glyphipteriginae gjerne er brunlige med sølvhvite, kommaformede merker på vingene. Hodet er forholdsvis lite med nedliggende skjell og forholdsvis korte, krumme palper. Antennene er trådformede, halvparten til to tredjedeler så lange som forvingene. Forvingene er avrundet trekantede, langs ytterkanten med middels lange hårfrynser. Bakvingene er avlange, rundede med hårfrynser som er omtrent så lange som vingene er brede. Beina er slanke.

Levevis

De fleste artene lever på enfrøbladete planter som hører til gressfamilien (Poaceae), sivfamilien (Juncaceae) eller halvgressfamilien (Cyperaceae). De nordiske artene lever på siv (Juncus), frytler (Luzula), starr (Carex), myrull (Eriophorum), storak (Cladium mariscus), hundegras (Dactylis glomerata) eller svingel (Festuca)-arter. Noen få arter lever på bergknappfamilien (Crassulaceae) eller andre tofrøbladete planter. Larvene utvikler seg inne i stengler og/eller aks, sjeldnere i blader. De voksne møllene flyr om dagen, og kan ofte sees på vertsplantene, der de gjerne sitter og gnir vingene mot hverandre.
DFL-Ligapokal

Historie

Ligacupen ble startet opp før sesongen 1972-73 da München arrangerte de olympiske leker og oppstart på fotballsesongen ble forskjøvet til september.  32 lag deltok og ble inndelt i åtte regionale grupper.  De spilte to kamper mot hvert lag og vinneren av hver gruppe gikk videre til kvartfinalene.  Det ble ikke arrangert noen ligacup igjen før i 1997.  Den tyske supercupen ble startet opp i 1987 og ble lagt ned i 1996 da ligacupen startet opp i nytt format.  De fem øverste lagene fra forrige sesong samt vinner av DFB-Pokal deltok.  Hvis laget som vant den cupen var blant de fem beste lagene i serien, ble det sjette beste laget tatt med.
Ligacupen ble kjent som Premiere-Ligapokal fra 2005 da det tyske tv-selskapet Premiere sponset cupen.  Ligacupen ble ikke arrangert i 2008 siden datoene ville kollidert med Europamesterskapet i fotball.  Ligacupen ble heller ikke arrangert i 2009 da det tyske fotballforbundet valgte å legge den ned.  Året etterpå ble den tyske supercupen startet opp igjen og overtok for ligacupen.
Kvinner på randen

Kvinner på randen var en humoristisk skuespillertrio som oppsto i Bergen i 1996 og besto av skuespillerne Kjersti Berge, Elisabeth Moberg og Marit Voldsæter.
Ensemblet startet i 1996 med stykket Kvinner på randen av en oppskrytt aften på den intime scenen på Den Stundesløse i Bergen. Oppfølgeren i 1998, Kvinner på randen av en oppskrytt aften Del 2, ble oppført i syv måneder med utsolgte hus. Gode kritikker i Oslopressen førte til at forestillingen ble satt opp i Oslo.
Fra oktober 1999 til april 2000 turnerte gruppen over hele Norge. I 1999 ble de tildelt prisen årets bergenser, en kåring i regi av Bergensavisen. Trioen vant Komiprisen 2001 i klassen beste ensemble.  
I 2001 var de aktuelle med forestillingen Kvinner på randen rir igjen, som også oppnådde betydelige publikumstall.
Høsten 2005 holdt trioen sin avskjedsforestilling.

På TV

Trioen var første gang å se på TV i 1997 med faste innslag i TV-programmet Larsen spesial.  Våren 1998 fikk den sin egen serie på  NRK med tittelen Kvinner på randen av en oppskrytt TV-aften. Den hadde premiere den 24. april 1998. For dette mottok de prisen for beste underholdningsprogram under Gullruten 1999 på TV 2. Høsten 1999 ble trioens andre TV-serie på NRK med navnet Kvinner på randen. Høsten 2003 lanserte de sin tredje serie, Taxi, Taxi, på NRK TV.
Rekvik

Historie

Gårdsnavnet kommer trolig av uttrykket «rak» i havet, altså vrakgods som driver i land. Både Rekvik og naboplassen Madseng ser ut å ha vært bebodd langt tilbake i tid. Rekvik nevnes først i 1614, så det har nok bodd folk i Rekvik fra begynnelsen av 1600-tallet. Etter det har det, som på mange plasser, bodd folk der i perioder. I 1680, 1702 og 1723 lå gården øde.
Lokalbåten (Dampen) begynte anløpe Rekvik i slutten av 1800-tallet. Den var veldig viktig for bygda. Med den fikk man jo brev, aviser, varer til butikken og andre gods. Båten hadde under en lang periode anløp 2 ganger i uka.
Rundt 1910 var det 5 hus i Rekvik. Dessuten var det nok en del småhus og buer. Det var omgangsskole i Rekvik i gamle dager. Rekvik hørte til Nordøya krets som besto av Håja, Røssholmen, Sessøy og seinere Rekvik. Folkeskoleundervisningen før 1916 foregikk da i private hus, i 2 til 3 uker ad gangen, og man vekslet også mellom undervisningsbygd.
Skolehuset i Rekvik ble ferdig i 1916. Skoleundervisningen var oppdelt sånn at det var småskole i 2-3 uker og så storskole i 2-3 uker.
I gamle dager var det ikke butikk i Rekvik, kun et lite lager dagligvarer som en person i bygda solgte for butikken i Tromvik. I 1922 åpnet den første butikken i Rekvik. Det bodde nok 70-80 personer i Rekvik i 1920-årene.
Rekvik fikk telefon i 1929. Det var også post i bygda. Rundt 1940 var det 7 våningshus i Rekvik. Under krigen var det mange evakuerte fra Nordreisa som bosatte seg i bygda. Innlagt vann eller manuell vannpumpe kom ikke til Rekvik før etter krigsårene i 1945-1946.
Rekvik var kjent for sitt gode uerfiske. Dessverre ble det ikke skikkelig pris på ueren før etter andre verdenskrigen. Det ble startet fiskemottak i krigsårene 1940-1945. Firmaet hette Brødrene Olsen A/S, Rekvik.
Etter krigen kom det en større butikk. Rekvik ble en ganske stor plass med fiskebruk og 2 butikker. I 1948 stiftet folket i Rekvik et kraftlag. De søkte om statsstøtte til å bygge kraftverk. I den tiden var det 8 bolighus med 55 barn og voksne. 1953 ble anlegget innviet.
I 1975 var det så få barn på skolen at den måtte legges ned. Samme år ble veien fra Tromvik til Rekvik tatt i bruk.
Armin Hodžić

Landslaget

29. mai 2016 fikk han sin første landskamp for Bosnia-Hercegovina mot Spania.
Haaken Christensen (tegneserieskaper)

Haaken Christensen (født i 12. mai 1886, død 5. januar 1974) var en norsk illustratør og tegneserieskaper. Han sto bak serien Brumle, som angivelig var den første norske tegneserien med dyr som hovedkarakterer. Serien var hovedsakelig rettet mot barn, med tilnærmet realistiske tegninger og teksten plassert under bilderutene. Den gikk hver uke i Illustrert Familieblad årene 1935–1958, og var også å finne som julehefte 1935–1956.
USENIX

USENIX Association is the Advanced Computing Systems Association er en amerikansk stiftelse, med hovedkvarter i Berkeley, California. Stiftelsen ble grunnlagt i 1975 under navnet Unix Users Group, med fokus primært på studium og utvikling av Unix og Unix-liknende systemer. I juni 1977 ble stiftelsen informert av en advokat fra AT&T Corporation at den ikke kunne bruke ordet UNIX, da dette var et merkenavn av Western Electric. Dette førte til at den endret navnet til USENIX. Den har senere vokst til å bli en respektert organisasjon blant utøvere, utviklere og forskere innen operativsystemer.
Heffernia

Utseende

Middelsstore, slanke, blankt brunrøde og svarte trebukker. Antennene er tynne, gjerne litt kortere enn kroppen. Pronotum er sekskantet med en skarp tann på hver side. Dekkvingene er jevnbrede, helt røde, helt svarte eller med rød rot og svart spiss. Beina er svarte, middels lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.

Utbredelse

Slekten er kjent fra Filippinene, Borneo og Java.
Dpi

Misbruk av DPI-tallet

DPI-tallet blir ofte misbrukt, men er delvis skyldig med sin likhet med andre måleenheter for grafisk oppløsning. F.eks er det vanlig å oppgi en scanners sampling-oppløsning med DPI som enhet, selv om et mer presist mål hadde vært sampler per tomme. Antall piksler på en skjerm blir av og til også spesifisert som DPI. Bruk av DPI i disse tilfellene blir av mange sett på som unøyaktig og misvisende, selv om meningen nok er å få sammenheng.
Et annet misbruk stammer fra en ufullstendig forståelse om hva DPI-tallet betyr. For at en tommebasert måling skal gi mening, må et antall tommer ligge til grunn. Et digitalt bilde fra en skanner eller et digitalt kamera har ingen fast DPI-oppløsning, før bildet skal skrives ut (og selv da ville en måling av piksler per tomme vært mer presis). For eksempel kan et bilde på 1000 × 1000 piksler skrives ut på 4 × 4 tommer og 250 piksler per tomme, eller på 10 × 10 tommer og 100 piksler per tomme. Digitale bilder inneholder et bestemt antall piksler, størrelsen de skrives ut med er relativt vilkårlig. 
Når noen spør etter et «bilde på 300 DPI», forventer de muligens et bilde med 300 punkter per utskrevne tomme, men med mindre størrelsen på det som blir skrevet ut er kjent på forhånd, gir ikke den målinga noe mening. En mer fullstendig spesifisering ville tatt med den ønskede utskriftsstørrelsen i tillegg til antallet ønskede piksler per tomme. En enda mer komplett spesifisering ville også tatt med skriverens DPI-kapasitet. Om ikke skriveren klarer å gjengi 100 piksler per tomme på en troverdig måte, er det ingen grunn til å bruke et høyere oppløselig bilde.
National Organization for Women

National Organization for Women (NOW) er den største feministorganisasjonen i USA. Den ble grunnlagt av Betty Friedan i 1966, og i dag har den cirka 500 000 medlemmer. Organisasjonen har arbeidet mot likestilling i årevis. Den fikk imidlertid gjennombruddet sitt i 70-årene i arbeidet med Equal Rights Amendment.
Risshū

Risshū (japansk: 律宗) eller Ritsu er en av de seks skolene innen japansk buddhisme som ble etablert i Naraperioden. Den benyttet en klosterdisiplin vinaya som var hentet fra den tidlige skolen dharmaguptaka. Ritsu ble grunnlagt i Japan av den blinde kinesiske presten Jianzhen, som reiste til Japan fra Kina og grunnla tempelet Tōshōdai-ji i byen Nara.
Polyonychus

Utseende

Små til middelsstore (ca. 8 - 10 millimeter), avlange, svarte og brunrøde praktbiller, kroppen delvis kledt med lyse skjell.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang. Noen arter lever i galler. Disse billene ser stort sett ut til å være vertsspesifikke på én vertsplante-art.
Mange tropiske arter minerer i blader. De voksne billene finnes oftest på bladverket til vertsplanten, sjeldnere på blomster.

Utbredelse

Slekten er utbredt i Sørøst-Asia og Australia.
Energiverk Mongstad

Planer om CO2-fangst

Det planlegges å bygge et fullskala CCS-anlegg for fangst og lagring av CO₂ på Mongstad. Regjeringens selskap Gassnova SF skal bistå Statoil i å bygge et fullskala testsenter på Mongstad for CO₂-fanging der to ulike teknologier skal utprøves. Det ble levert en plan for dette våren 2009.
Også Vattenfall og Shell har deltatt i konsortiet som skal bygge fullskala CCS-anlegg, men i 2009 trakk Vattenfall seg fra samarbeidet.
Fanget CO₂ fra fullskala anlegget skal fraktes ut i Nordsjøen i rørledning og deponeres i geologiske formasjoner, antakelig i Utsira-formasjonen.
For Teknologisenteret (TCM) har Aker Clean Carbon, et datterselskap i Aker, fått kontrakt på å bygge det ene fangstanlegget basert på Amin, mens Alstom skal bygge det andre basert på kjølt ammoniakk.  Totalt budsjett for bygging av teknologisenteret er noe over fem milliarder kroner.
Pols

Pols (fra polsk dans) er en pardans i slekt med svensk polska og polsk masurka og regnes som en av de norske bygdedansene. Dansen regnes å ha kommet til Norge med arbeidsinnvandringen til den norske gruveindustrien på 16- og 1700-tallet. Dansen er særlig utbredt i Røros og området rundt – da ofte kalt rørospols.